Σημαντική Τεχνική Ενημέρωση

Αγαπητοί Συνεργάτες,

Θα θέλαμε να σας ενημερώσουμε ότι οι Φορολογικοί Μηχανισμοί της εταιρείας μας 101-NET  που παράγονται με ημερομηνία εντός του τρέχοντος έτους 2020, προκειμένου να αναγνωρίζονται από τους  Drivers Τύπου “B” (DLL) και Τύπου “A”, είναι απαραίτητη η αναβάθμιση των τελευταίων με τις νέες αναβαθμισμένες εκδόσεις τους, οι οποίες και είναι ήδη διαθέσιμες.

Η ανάγκη αυτή προέκυψε καθώς διαπιστώθηκε ότι ο αλγόριθμος κλειδώματος των DLLs, που ελέγχει, αφενός το αριθμό έγκρισης και το σειριακό αριθμό του μηχανισμού και αφετέρου το έτος παραγωγής του, για λόγους ασφαλούς και απαραβίαστης λειτουργίας τους, κατά μια ατυχή αστοχία δεν αναγνωρίζει το αριθμό 2020 που αντιστοιχεί στο τρέχον έτος.

Ειλικρινά λυπούμαστε για το γεγονός αυτό και ζητάμε την κατανόησή σας για την πρόσθετη εργασία στην οποία σας υποβάλλουμε.

Λάβετε υπόψιν σας ότι σύντομα και εν αναμονή της έκδοσης της σχετικής ΠΟΛ, θα υπάρξει και νέα αναβαθμισμένη έκδοση η οποία θα ανταποκρίνεται στην απαίτηση των Φορολογικών Αρχών για αποστολή των αρχείων των αποδείξεων σε χρονικά διαστήματα, σύμφωνα με συγκεκριμένο scheduling το οποίο θα καθορίζει ο server του Υπουργείου κάθε φορά που ο Φορολογικός Μηχανισμός θα επικοινωνεί μαζί του μέσω του αντίστοιχου Driver.

Για μια ακόμα φορά θέλουμε να σας εκφράσουμε την ειλικρινή μας κατανόηση για την αναστάτωση που σαφώς δημιουργεί αυτή η πρόσθετη εργασία της αναβάθμισης των Drivers.