Η έκδοση 3.12 της Τεχνολογίας Πήγασος © ανοίγει νέα προσέγγιση στην υλοποίηση Συστημάτων Λογισμικού για δύο λόγους :

1. Υπάρχει η δυνατότητα διαχείρισης εξειδικευμένου περιεχομένου για κάθε προφίλ χρήστη της εφαρμογής.
2. Η επιφάνεια εξέλιξης εργασιών του συστήματος (δηλαδή το παράθυρο στο οποίο εμφανίζεται το κείμενο αυτό ) μπορεί να είναι η Διαδικτυακή εφαρμογή της επιχειρήσεώς σας.

Η ωφέλεια από τις δύο αυτές δυνατότητες προϋποθέτει την ύπαρξη σύνδεσης με το Διαδίκτυο.
Οι εκπληκτικές ευκολίες που παρέχει το Διαδίκτυο στην μετάδοση της πληροφορίας- περιεχόμενο καθιστούν το έργο της διάκρισής της πολύπλοκο και πολυδάπανο. Τα Συστήματα Λογισμικού λοιπόν που βασίζονται στην έκδοση 3.10 και νεότερη έχουν την δυνατότητα μέσα από το προφίλ χρήστη με όνομα Μηχανικός Γνώσης να ορίζουν της πηγές πληροφόρησης όλων των υπολοίπων προφίλ χρηστών με σκοπό η προσλαμβανόμενη πληροφορία να είναι όσο το δυνατό πιο καθαρή άρα και αποτελεσματικότερη.
Οι Διαδικτυακές εφαρμογές των επιχειρήσεων από απλές εφαρμογές ηλεκτρονικού εμπορίου, μετασχηματίζονται ταχύτατα σε πλήρη Συστήματα Λογισμικού, τα οποία αναλαμβάνουν την υλοποίηση όλο και περισσότερων επιχειρησιακών διαδικασιών. Αιτία βέβαια είναι η καθημερινή προσπάθεια των επιχειρηματικών οργανισμών για ελαχιστοποίηση του κόστους λειτουργίας και αύξηση του αποτελέσματος των επιχειρησιακών διαδικασιών. Η πραγματικότητα αυτή και ο ραγδαίος ρυθμός αύξησης των τηλε-εργαζομένων ώθησε την σκέψη μας στην πορεία ενιαιοποίησης των Διαδικτυακών και των Δικτυακών Συστημάτων Λογισμικού.

Επιλέξτε το δικό σας υπόβαθρο από την επιλογή "[Toolbox -> Εργαλεία Παραμετροποίησης -> Παραμετροποίηση Εφαρμογής -> Προφίλ Χρήστη] ".
Στον φάκελο basic\html της εφαρμογής θα βρείτε έτοιμες σελίδες - Υπόβαθρα για να ορίσετε.