<b>Ανάγνωση Από ΜΗ Σειριακό Αρχείο</b>

Υπάρχουν ζυγαριές που στέλνουν την ζύγιση στην σειριακή ασύγχρονα (για παράδειγμα σε μορφή εκτύπωσης για να τυπώνεται σε εκτυπωτή).

Σε αυτήν την περίπτωση χρησιμοποιούνται προγράμματα που καταγράφουν τις ζυγίσεις σε αρχείο (δείτε δείγμα στο φάκελο ca_fem\libra_libs\ascii02\docs της εφαρμογής). 

Στο αρχείο καταγράφονται οι ζυγίσεις, σε μορφή εκτύπωσης.

Η μέθοδος διαβάζει πάντα την τελευταία γραμμή του αρχείου. 

<b>Αρχείο:</b> Το αρχείο στο οποίο καταχωρούνται οι ζυγίσεις. 

<b>Γραμμή Βάρους:</b> Η γραμμή που περιέχει το βάρος. Είναι νούμερο, με αρίθμηση από το τέλος προς την αρχή, ή 
ένα αλφαριθμητικό που ξεκινάει από #. Στην περίπτωση αυτή δηλώνει ότι η γραμμή ξεκινάει από το αλφαριθμητικό (π.χ. #WEIGHT αν η γραμμή ξεκινάει από το WEIGHT). 

<b>Θέση Βάρους:</b> Η Θέση του βάρους στην γραμμή. Μπορεί να είναι αριθμός (π.χ. 39) ή ένα αλφαριθμητικό που ξεκινάει από #. Στην περίπτωση αυτή δηλώνει ότι το βάρος ακολουθεί μετά το αλφαριθμητικό (π.χ. #NW= αν το βάρος είναι μετά το NW= στην γραμμή). 

<b>Μήκος Βάρους:</b> Το μήκος του βάρους σε χαρακτήρες. Το βάρος δεν πρέπει να έχει διαχωρισμό χιλιάδων αλλά μόνο δεκαδικών. Η μέθοδος αναγνωρίζει και το κόμα (,) και την τελεία (.)

<b>Διαίρεση του βάρους με την τιμή</b>: Αν το επιστρεφόμενο βάρος έχει υποδιαστολή τότε ορίζετε τιμή 1. Διαφορετικά ορίζετε την τιμή με την οποία θα διαιρέσει για να προκύψει το βάρος (π.χ. 1000 αν έχει τρια δεκαδικά και δεν υπάρχει η υποδιαστολή).

<b>Test Mode:</b> Αν επιλέγετε ΝΑΙ, τότε κατά την ζύγιση η εφαρμογή εμφανίζει τα δεδομένα που διαβάζει για να ελέγξετε τις παραμέτρους που δίνετε.

<b>Διαγραφή Αρχείου:</b> Αν επιλέξετε ΝΑΙ, τότε μετά την ανάγνωση θα διαγραφεί το αρχείο. 

<b>Εκκένωση Αρχείου:</b> Αν επιλέξετε ΝΑΙ, τότε μετά την ανάγνωση στο αρχείο η εφαρμογή θα εκκενώσει το περιεχόμενο του αρχείου.
