<b>Ανάγνωση Από Σειριακό Αρχείο</b>

Υπάρχουν ζυγαριές που στέλνουν την ζύγιση στην σειριακή ασύγχρονα (για παράδειγμα με την εκτύπωση του ζυγολογίου στέλνουν παράλληλα με την εκτύπωση και σήμα στην σειριακή του υπολογιστή).

Σε αυτήν την περίπτωση χρησιμοποιούνται προγράμματα που καταγράφουν τις ζυγίσεις σε αρχείο (δείτε δείγμα στο φάκελο ca_fem\libra_libs\ascii01\docs της εφαρμογής). 

Στο αρχείο καταγράφονται οι ζυγίσεις, σε μία γραμμή η κάθε μία. 
Υπάρχει περίπτωση, κάποιες ζυγαριές την ίδια ζύγιση να την καταγράψουν σε περισσότερες γραμμές με τον ίδιο <b>κωδικό ζύγισης</b>. Αν υπάρχει κωδικός ζύγισης τότε η μέθοδος διαβάζει όλες τις γραμμές που έχουν τον ίδιο κωδικό και αθροίζει το βάρος. 

Η μέθοδος διαβάζει πάντα την τελευταία γραμμή του αρχείου. 

<b>Αρχείο:</b> Το αρχείο στο οποίο καταχωρούνται οι ζυγίσεις. 

<b>Prefix Γραμμής:</b> Αν δώσετε prefix το πρόγραμμα διαβάζει την γραμμή μόνο αν ξεκινάει από το συγκεκριμένο prefix. Αν είναι κενό διαβάζει πάντα την τελευταία γραμμή. (π.χ. ID)

<b>Θέση Βάρους:</b> Η Θέση του βάρους στην γραμμή. Μπορεί να είναι αριθμός (π.χ. 39) ή ένα αλφαριθμητικό που ξεκινάει από #. Στην περίπτωση αυτή δηλώνει ότι το βάρος ακολουθεί μετά το αλφαριθμητικό (π.χ. #NW= αν το βάρος είναι μετά το NW= στην γραμμή). 

<b>Μήκος Βάρους:</b> Το μήκος του βάρους σε χαρακτήρες. Το βάρος δεν πρέπει να έχει διαχωρισμό χιλιάδων αλλά μόνο δεκαδικών. Η μέθοδος αναγνωρίζει και το κόμα (,) και την τελεία (.)

<b>Διαίρεση του βάρους με την τιμή</b>: Αν το επιστρεφόμενο βάρος έχει υποδιαστολή τότε ορίζετε τιμή 1. Διαφορετικά ορίζετε την τιμή με την οποία θα διαιρέσει για να προκύψει το βάρος (π.χ. 1000 αν έχει τρια δεκαδικά και δεν υπάρχει η υποδιαστολή).

<b>Θέση Κωδικού Ζύγισης:</b> Η Θέση του Κωδικού Ζύγισης στην γραμμή. Μπορεί να είναι αριθμός (π.χ. 39) ή ένα αλφαριθμητικό που ξεκινάει από #. Στην περίπτωση αυτή δηλώνει ότι το βάρος ακολουθεί μετά το αλφαριθμητικό (π.χ. #AA= αν το βάρος είναι μετά το AA= στην γραμμή). Στην περίπτωση που ορίσετε κωδικό ζύγισης η μέθοδος θα διαβάσει όλες τις γραμμές (από την τελευταία προς τα επάνω) με τον ίδιο κωδικό ζύγισης και θα προσθέτει το βάρος τους. 

<b>Μήκος Κωδικού Ζύγισης:</b> Το μήκος του κωδικού Ζύγισης σε χαρακτήρες. 

<b>Test Mode:</b> Αν επιλέγετε ΝΑΙ, τότε κατά την ζύγιση η εφαρμογή εμφανίζει τα δεδομένα που διαβάζει για να ελέγξετε τις παραμέτρους που δίνετε.